Nа оsnоvu člаnа 218 stav 1 Zakona o planiranju prostora i izgradnji objekata ( „Službeni list CG“, brој 64/17, 44/18, 63/18) i člana 35 Statuta Opštine Tivat ("Službeni list CG - Opštinski propisi", broj 24/18 ), Skupština opštine Tivat na sjednici održanoj dana 2019. godine, donijela je

 **ODLUKU**

**o izmjeni Odluke o donošenju**

**Detaljnog urbanističkog plana Donja Lastva**

**("Službeni list Crne Gore - opštinski propisi", br. 003/13 od 16.01.2013)**

Član 1

U Odluci o donošenju Detaljnog urbanističkog plana Donja Lastva ("Službeni list Crne Gore - opštinski propisi", br. 003/13 od 16.01.2013) mijenja se član 3 i isti sada glasi: „Plan se primjenjuje do donošenja plana generalne regulacije Crne Gore“.

Član 2

Ova odluka stupa na snagu osmog dana od dana objavljivanja u "Službenom listu Crne Gore –opštinski propisi".

Broj: 03

Tivat,

Skupština opštine Tivat

Predsjednik Skupštine,

 Ivan Novosel

***O b r a z l o ž e nj e***

Članom 218 Zakona o planiranju prostora i izgradnji objekata ( „Službeni list CG“, brој 64/17, 44/18, 63/18) propisano je da se do donošenja plana generalne regulacije Crne Gore primjenjuju važeći planski dokumenti donijeti do stupanja na snagu ovog zakona odnosno do roka iz člana 217 ovog zakona.

Državni i lokalni planski dokumenti predviđeni Zakonom o uređenju prostora i izgradnji objekata ("Službeni list CG", br. 51/08, 34/11,35/13 i 33/14) mogu se, do donošenja plana generalne regulacije Crne Gore, izrađivati odnosno mijenjati po postupku propisanom ovim zakonom.

Državne planske dokumente iz stava 2 ovog člana donosi Skupština, a lokalne planske dokumente donosi Vlada.

Sa nevedenim u vezi, kako je u Odlukama o donošenju lokalnih planskih dokumenata propisano da isti važe do 2020. godine to je saglasno prednje citiranom članu 218 Zakona o planiranju prostora i izgradnji objekata bilo potrebno izmjeniti odluke u dijelu koji se odnosi na primjenu planske dokumentacije.

Obrađivač: Predlagač:

Sekretarijat za planiranje prostora Predsjednik opštine

i održivi razvoj Dr. Siniša Kusovac